stanford-oval/wikipedia huggingface dataset:
Kunnes pilvet väistyvät

| Kunnes pilvet väistyvät> Till the Clouds Roll By |
| --- | --- |

Ohjaaja:   Richard Whorf  Vincente Minnelli 
Käsikirjoittaja:   Myles Connolly  Jean Holloway 
Tuottaja:  Arthur Freed
Säveltäjä:  Jerome Kern
Kuvaaja:  George J. Folsey
Leikkaaja:  Harry Stradling
Tuotantosuunnittelija:  Daniel B. Cathcart
Pukusuunnittelija:  Helen Rose
Lavastaja:   Cedric Gibbons  Daniel B. Cathcart 
Pääosat:   Frank Sinatra  Judy Garland 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  1946
Kesto:  129 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kunnes pilvet väistyvät on Vincente Minnellin ja Richard Whorfin ohjaama yhdysvaltalainen elokuva vuodelta 1946, jonka pääosissa nähdään Frank Sinatra ja Judy Garland. Se perustuu löyhästi säveltäjä Jerome Kernin elämäntarinaan.
Aiheesta muualla

Kunnes pilvet väistyvät Internet Movie Databasessa (englanniksi)
Elokuva vapaasti katsottavissa/ladattavissa Internet Archivessa
Kuvia tai muita tiedostoja aiheesta Kunnes pilvet väistyvät Wikimedia Commonsissa
Kristiina Rokaševitš

Kristiina Rokaševitš (s. 20. joulukuuta 1990) on virolainen pianisti ja cembalisti.
Rokaševitš aloitti pianonsoiton opintonsa 7-vuotiaana Ell Saviaukin johdolla. Myöhemmin hän opiskeli Marko Martinin ja Ivari Iljan johdolla. Hän on opiskellut myös Guildhall School of Music and Dramassa Joan Havillin johdolla. Cembalonsoitossa hän on saanut opetusta Kristiina Arelta, Imbi Tarumilta ja Lontoossa James Johnstonelta. Rokaševitš on osallistunut Peter Donohoen, Steven Osbornen, Angela Hewittin, Dominique Merletin ja Richard Gooden pitämille mestarikursseille. Vuosina 2011 ja 2012 hän pääsi stipendillä Tel-Hain kansainvälisille pianomestarikursseille Israeliin, jossa työskenteli Alon Goldsteinin, Emanuel Krasovskyn, Dmitri Baškirovin, Vladimir Troppin ja Ronan O'Horan kanssa.
Rokaševitš on saanut useita kansainvälisiä palkintoja ja tunnustuksia. Vuonna 2014 hän eteni finalistiksi Virolaisten pianistien kilpailussa, jossa esitti Ludwig van Beethovenin viidennen pianokonserton Mihhail Gertsin johtaman Viron kansallisen sinfoniaorkesterin kanssa. Saman vuoden heinäkuussa hän voitti ensipalkinnon Birminghamin kansainvälisessä pianokilpailussa. Keväällä 2016 Rokaševitš osallistui Klassikatähed-ohjelmaan, jossa eteni finaaliin ja sai Viron kansallisen sinfoniaorkesterin erikoispalkinnon.
Viron kansallisen sinfoniaorkesterin lisäksi Rokaševitš on esiintynyt solistina Tallinnan kamariorkesterin, Viron musiikki- ja teatteriakatemian sinfoniaorkesterin sekä Pärnun kaupunginorkesterin kanssa. Hän on päässyt esiintymään Bloomsburyn festivaalille, Barbican Centreen ja Wigmore Study Daysin yhteydessä Wigmore Halliin.
Aiheesta muualla

Viralliset sivut (englanniksi)
Kuvernementinsihteeri

Kuvernementinsihteeri (ven. губернский секретарь) oli keisarinajan Venäjällä ja myös Suomen suuriruhtinaskunnassa käytössä ollut kahdennentoista luokan virka-arvo, joka vastasi sotaväen aliluutnantin arvoa.
Kramatorsk

| Kramatorsk Краматорськ |
| --- | --- |
 Myrunaukio Kramatoskissa.
 lippu:  vaakuna
 Kramatorsk
 Koordinaatit: 48.7389°N, 37.5849°E 
Valtio:   Ukraina
Alue:  Donetskin alue
Piiri:  Kramatorskin piiri
Pinta-ala:  
 – Kokonaispinta-ala:  355,7 km²
Väkiluku (2013):  164 283
Aikavyöhyke:  UTC+2
 – Kesäaika:  UTC+3
 
 www.krm.gov.ua 
Infobox OKVirheellinen NIMI-arvo: 
Kramatorsk (ukr. Краматорськ) on Ukrainassa Donetskin alueen pohjoisosassa, Kramatorskin piirissä sijaitseva kaupunki. Vuonna 2013 kaupungissa oli 164 283 asukasta, kaupunkipiirin asukasluku oli kolmisenkymmentä tuhatta suurempi.
Kramatorsk perustettiin vuonna 1868 rautatieasemaksi, ja 1800-luvun lopulla siitä oli kehittynyt tärkeä teollisuuskaupunki. Kramatorsk on yksi alueensa ja koko Ukrainan tärkeimmistä koneenrakennuskeskuksista.
Kuvia

Rautatieasema.
Kulttuuritalo (kulttuuripalatsi) Myrunaukiolla.
Katunäkymä Kramatorskista.
Aiheesta muualla

Kuvia tai muita tiedostoja aiheesta Kramatorsk Wikimedia Commonsissa
Virtuaalinen Kramatorsk (venäjäksi)
Kristiina Rove

| Kristiina Rove> Henkilötiedot |
| --- | --- |
Syntynyt: 15. kesäkuuta 1990 (ikä 34) Espoo, Suomi
Uran tiedot
Pituus:  162 cm
Seura:  Espoo Slalom
Laji:  alppihiihto 
Maailmancup
Kaudet:  2005–
Kristiina Rove (s. 15. kesäkuuta 1990 Espoo) on suomalainen alppihiihtäjä. Hän edustaa Espoo Slalom -seuraa ja hänen valmentajinaan toimivat Mika Marila ja Ilkka Rove.
Keväällä 2009 Rove oli 18:s juniorien MM-suurpujottelussa Garmisch-Partenkirchenissä. Hän oli kisan paras suomalainen ja voitti muun muassa Sanni Leinosen. SM-kilpailuissa hän sai supersuurpujottelussa pronssia 2009 ja kultaa 2010 sekä syöksylaskussa hopeaa 2010. Ensimmäiset maailmancupin pisteensä hän sai oltuaan 29:s Levin pujottelussa marraskuussa 2009.
Aiheesta muualla

Kristiina Rove Kansainvälinen hiihtoliitto (FIS). (englanniksi)
Sauli Ahvenjärvi

| Sauli Ahvenjärvi |
| --- | --- |
 Sauli Ahvenjärvi heinäkuussa 2012.
Henkilötiedot
Koko nimi:  Sauli Sakari Ahvenjärvi
Syntynyt: 18. elokuuta 1957 (ikä 67) Jämijärvi, Suomi
Kansalaisuus:  suomalainen
Ammatti:  yliopettaja
Poliitikko
Puolue:  Kristillisdemokraatit
Asema:  kansanedustaja (2011–2015) kaupunginvaltuutettu (2004–)
Vaalipiiri:  Satakunnan vaalipiiri
Kotipaikka:  Rauma
Koulutus:  diplomi-insinööri (1982) tekniikan tohtori (2009)
Tutkinnot:  Tampereen teknillinen korkeakoulu Tampereen teknillinen yliopisto
Puoliso:  Jaana Ahvenjärvi (1978)
Vanhemmat:  Esko Ahvenjärvi Eine Ahvenjärvi
Sauli Sakari Ahvenjärvi (s. 18. elokuuta 1957 Jämijärvi) suomalainen kristillisdemokraattien poliitikko. Hän oli kansanedustaja Satakunnan vaalipiiristä kaudella 2011–2015. Ahvenjärvi on ollut Rauman kaupunginvaltuuston jäsen vuodesta 2004 ja kaupunginhallituksessa vuosina 2006–2010.
Ura > Tekniikan alalla ja opettajana

Vuonna 1982 Ahvenjärvi valmistui diplomi-insinööriksi Tampereen teknillisestä yliopistosta ja väitteli tekniikan tohtoriksi Tampereen teknillisessä yliopistossa vuonna 2009. Hän työskenteli vuosina 1983–1986 ohjelmistosuunnittelijana Kymi-Strömberg Oy:ssä ja 1986–1991 Hollmingin pääsuunnittelijana. Vuosina 1991–1995 hän työskenteli Rauman merenkulkuoppilaitoksen yliopettajana, 1995–2001 Silja Linen sivutoimisena elektroniikkatarkastajana ja vuosina 1996–2011 Satakunnan ammattikorkeakoulun yliopettajana.
Ura > Eduskuntatyö

Ahvenjärvi valittiin kansanedustajaksi vuoden 2011 vaaleissa Satakunnan vaalipiiristä 3 880 äänellä. Vuoden 2015 eduskuntavaaleissa hän siirtyi Pirkanmaan vaalipiiriin eikä häntä valittu jatkokaudelle. Hän oli ehdolla myös vuoden 2014 europarlamenttivaaleissa. Hän sai 1 541 ääntä eikä tullut valituksi.
Ura > Puolueen puheenjohtajistossa

Heinäkuussa 2014 Ahvenjärvi ilmoitti pyrkivänsä kristillisdemokraattien puheenjohtajaksi seuraavassa puoluekokouksessa kesällä 2015. Kesäkuussa 2015 Ahvenjärvi kuitenkin ilmoitti, ettei aio olla mukana puheenjohtajakisassa, vaan että seuraava puheenjohtaja on valittava eduskuntaryhmän sisältä. Puoluekokouksessa hänet valittiin jatkamaan puolueen puheenjohtajistossa toisena varapuheenjohtajana.
Ura > Kunnallispolitiikka

Ahvenjärvi on ollut Rauman kaupunginvaltuuston jäsen vuodesta 2004 ja kaupunginhallituksessa vuosina 2006–2010.
Ura > Muusikkona

Sauli Ahvenjärvi on myös gospelmuusikko.
Julkaisut

Kun laivat ovat rautaa - ja softaa, 2003
Safety of the Integrated Navigation System of a Ship in Fault Situations 2009
Aiheesta muualla

.aspx Sauli Ahvenjärvi Suomen kansanedustajat. Eduskunta.
Sauli Ahvenjärven kotisivut (Arkistoitu – Internet Archive)
Satakunnan vaalipiirin kansanedustajat 2011–2015
Sauli Ahvenjärvi
Anne Holmlund
Ari Jalonen
Anssi Joutsenlahti
Timo Kalli
Sampsa Kataja
Krista Kiuru
Jari Myllykoski
Kristiina Salonen
Kymin kihlakunnan tuomiokunta Viipurin läänissä

Kymin kihlakunnan tuomiokunta Viipurin läänissä oli Turun hovioikeuspiiriin ja myöhemmin Viipurin hovioikeuspiiriin kuulunut kihlakunnantuomarin virka-alue 1816–1862. Sitä ei pidä sekoittaa samannimiseen tuomiokuntaan Uudenmaan läänissä. Viipurin lääni palautettiin muun Suomen yhteyteen vuoden 1812 alussa. Tällöin Kyminkartanon kihlakunnan tuomiokunta määrättiin Turun hovioikeuden alaiseksi. Tuomiokunta jaettiin kahtia 9. lokakuuta 1816 tehdyssä järjestelyssä ja muodostettiin Lappeen kihlakunnan tuomiokunta ja Kymin kihlakunnan tuomiokunta. Kun Viipurin hovioikeus perustettiin 19. kesäkuuta 1839, määrättiin tämä tuomiokunta Turun hovioikeuden alaisuudesta Viipurin hovioikeuden tuomiopiiriin. Vuoden 1861 lopussa tuomiokuntaan kuuluivat seuraavat käräjäkunnat:
Kymin ja Pyhtään pitäjät
Sippolan ja Vehkalahden pitäjät
Virolahden pitäjä
Säkkijärven pitäjä.
Vuoden 1862 järjestelyssä tuomiokunnan alue säilyi ennallaan, mutta nimeksi tuli Kymin tuomiokunta.
Kymin kihlakunnan tuomiokunta Uudenmaan läänissä

Kymin kihlakunnan tuomiokunta Uudenmaan läänissä oli Turun hovioikeuspiiriin kuulunut kihlakunnantuomarin virka-alue 1807–1862. Sitä ei pidä sekoittaa samannimiseen tuomiokuntaan Viipurin läänissä. Porvoon ja Kymin kihlakuntien tuomiokunta määrättiin jaettavaksi kahtia 8. heinäkuuta 1807 annetulla kuninkaallisella kirjeellä. Näin muodostettiin Kymin kihlakunnan tuomiokunta ja Porvoon kihlakunnan tuomiokunta. Vuoden 1861 lopussa Kymin kihlakunnan tuomiokuntaan kuuluivat seuraavat käräjäkunnat:
Osia Porvoon pitäjästä sekä Askolan ja Pukkilan kappeleista
Pernajan pitäjä Liljendalin kappelin kanssa, Myrskylän pitäjä ja osa Lapinjärven pitäjää
Osa Lapinjärven pitäjää ja Ruotsinpyhtään kappeli
Elimäen pitäjä Anjalan kappeleineen.
Vuoden 1862 tuomiokuntajärjestelyssä tämän tuomiokunnan pitäjät siirrettiin useaan tuomiokuntaan, nimittäin Porvoon tuomiokuntaan, Mäntsälän tuomiokuntaan ja Iitin tuomiokuntaan.
Koverojärvi (Orivesi)

| Koverojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°32′09″N, 24°44′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Pitkäjärveen 
Järvinumero:  35.762.1.010
Mittaustietoja
Pinnankorkeus:  114,9 m  
Rantaviiva:  1,252 km  
Pinta-ala:  4,095 ha  
Saaria:  ei saaria 
 fiKoverojärvi 
Koverojärvi  on Pirkanmaalla Oriveden Koveronkulmalla ja Kangasalla sijaitseva järvi.
Maantietoa

Järven pinta-ala on 4,1 hehtaaria ja se on 500 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä ja sen rannat ovat metsämaata. Oriveden ja Kangasalan kuntaraja jakaa järven kahteen osaan pohjois-etelä-suunnassa.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pajulanjärven valuma-alueeseen (35.762) se kuuluu. Järven vedenpinnan korkeus on 114,9 metriä mpy. Siihen on johdettu metsä- ja suo-ojia esimerkiksi Lakeissuolta. Yksi ojista tulee Ahvenaisesta ja sen laskuoja laskee Lamminjärveen laskevaan Pitkäjärveen.
Kunnes mä tapasin sut

| Kunnes mä tapasin sut Pesso |
| --- | --- | --- |

Studioalbumin tiedot
 Julkaistu: 23. marraskuuta 2018
 Tyylilaji: rap, hip hop
 Kesto: 46.56
 Levy-yhtiö: Johanna Kustannus
Listasijoitukset
  41. 
Pesson muut julkaisut
|   | Kunnes mä tapasin sut 2018 | Miks et sä oo niinku kaikki muut? 2020 |
Kunnes mä tapasin sut (tyyliteltynä Kunnes Mä Tapasin Sut) on Pesson ensimmäinen sooloalbumi. Se julkaistiin 23. marraskuuta 2018.
Kappaleet

Miks et – 4.13
Hauta – 4.06
Kesä 08 – 3.52
Joulukuu – 3.36
Tarantino – 3.05 (feat. Sonny)
Kuolema – 3.03 (feat. Sitoi)
Yksin koko aamun – 4.14 (feat. Yona)
Tiistai – 3.36
Saippuakupla – 4.04
Haikee – 4.24
Sun kaa – 4.07 (feat. Gasellit)
Miten voisit tietää – 4.31 (feat. Yeboyah, Super Janne)
Arvostelut

Rumba: ”Yksi vuoden parhaimmista levyistä on tässä”
Soundi:
Scream Aim Fire

| Scream Aim Fire Bullet for My Valentine |
| --- | --- | --- |

Studioalbumin tiedot
 Äänitetty : alkuvuosi 2007 Sonic Ranch, Texas
 Julkaistu:  28. tammikuuta 2008  29. tammikuuta 2008
 Tuottaja(t): Colin Richardson, Alec Cartio
 Tyylilaji: metalcore
 Kesto: 52.32
 Levy-yhtiö: Gun Records, Sony-BMG
Muut kannet
 Deluxe Edition
Listasijoitukset
  4.  5.  8.
Bullet for My Valentinen muut julkaisut
| The Poison 2005 | Scream Aim Fire 2008 | Fever 2010 |
Singlet albumilta Scream Aim Fire
 ”Scream Aim Fire” Julkaistu: 18. joulukuuta 2007  ”Hearts Burst into Fire” Julkaistu: 31. maaliskuuta 2008  ”Waking the Demon” Julkaistu: 21. huhtikuuta 2008
Scream Aim Fire on walesilaisen metalcore-yhtyeen Bullet for My Valentinen toinen albumi. Levy julkaistiin 28. tammikuuta 2008 maailmanlaajuisesti ja 29. tammikuuta 2008 Yhdysvalloissa. Scream Aim Fire on nopeatempoisempi, raskaampi ja aggressiivisempi kuin edeltäjänsä The Poison. Albumilla on vähemmän huuto-osuuksia, koska laulaja Matthew Tuckilla oli ongelmia nielurisojen kanssa. Albumilta on julkaistu singlenä kappaleet: ”Scream Aim Fire”, "Hearts Burst into Fire" ja "Waking the Demon".
Scream Aim Fire meni Isossa-Britanniassa albumilistalla suoraan sijalle 5. ja Australiassa sijalle 4. Lisäksi albumi nousi Billboard 200 -listan sijalle 4. Ensimmäisellä viikolla albumi myi noin 53 000 kappaletta. Albumia on myyty Yhdysvalloissa yli 360 000 kappaletta ja Isossa-Britanniassa yli 100 000 kappaletta Nielsen SoundScanin mukaan ja maailmanlaajuisesti Scream Aim Fire on myynyt yli miljoona kappaletta.[lähde? ]
Kappaleet

Kaikki kappaleet säv. ja san. Bullet for My Valentine.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Scream Aim Fire | 4.26 |  |  |  |  |  |  |  |
| 2. | Eye of the Storm | 4.02 |  |  |  |  |  |  |  |
| 3. | Hearts Burst into Fire | 4.57 |  |  |  |  |  |  |  |
| 4. | Waking the Demon | 4.07 |  |  |  |  |  |  |  |
| 5. | Disappear | 4.05 |  |  |  |  |  |  |  |
| 6. | Deliver Us from Evil | 5.58 |  |  |  |  |  |  |  |
| 7. | Take It Out on Me (feat. Benji Webbe)  | 5.52 |  |  |  |  |  |  |  |
| 8. | Say Goodnight | 4.43 |  |  |  |  |  |  |  |
| 9. | End of Days | 4.18 |  |  |  |  |  |  |  |
| 10. | Last to Know | 3.17 |  |  |  |  |  |  |  |
| 11. | Forever and Always | 6.46 |  |  |  |  |  |  |  |
|  |  | 52.32 |  |  |  |  |  |  |  |
Kokoonpano

Matthew ”Matt” Tuck – kitara, laulu
Jason ”Jay” James – basso, taustalaulu
Michael ”Padge” Paget – kitara, taustalaulu
Michael ”Moose” Thomas – rummut
Arvostelut

About.com:
Allmusic:
NME:
Imperiumi: 9+/10
Soundi:
Kupittaan monitoimihalli

| Kupittaan monitoimihalli |
| --- | --- |

Rakennuksen tiedot
Sijainti:  Hippoksentie 2, 20720 Turku
Koordinaatit:  60°26′32″N, 22°17′23″E
Avattu:  16. marraskuuta 2006 vanha halli 1973
Purettu:  2005 (vanha halli)
Omistaja:  Turun kaupunki
Kenttä:  jää
Käyttäjät
 TUTO (1973–) Turun Pyrkivä TPS (1973–1990) 
Katsojakapasiteetti
 3 000 
Lisää rakennusartikkeleitaArkkitehtuurin teemasivulla
Kupittaan monitoimihalli (sponsorinimeltään Rajupaja-areena, vuosina 2012–2022 Marli-areena, vuosina 2011–2012 OS/G-areena) on marraskuussa 2006 valmistunut urheiluhalli Kupittaalla Turussa. Se tunnetaan jääkiekkojoukkue TuTo Hockeyn kotihallina. Aiemmin samalla paikalla sijaitsi Kupittaan jäähalli vuosina 1973–2005.
Areenan ensimmäinen ottelu pelattiin 16. marraskuuta 2006, jolloin TUTO Hockey kohtasi Mestis-ottelussa Heinolan Kiekon. Kupittaan halli on myös turkulaisen ringetteseuran Turku Ringeten ja kaukalopalloliigajoukkue Turun Pyrkivän kotihalli.
Kupittaalla ovat pelanneet aiemmin myös turkulaisjoukkueet TPS ja Kiekko-67. Turkuhallin valmistuttua loppusyksystä 1990 TPS siirtyi pelaamaan sinne.
Vanha Kupittaan jäähalli

Alun perin Kupittaalle rakennettiin tekojäärata vuonna 1962. Tällöin jää ei ollut vielä edes katettu vaan joukkueet pelasivat avojäällä. Vuonna 1973 rata katettiin, ja Kupittaan jäähalli valmistui 1973.
Vanha jäähalli purettiin vuonna 2005. TuTo pelasi kotiottelunsa Turkuhallissa kauden 2005–2006 ajan, kunnes uusi halli valmistui.
Vanhan hallin yleisökapasiteetti jääkiekko-otteluissa oli noin 5 500, kun uudessa se on 3 000.
Aiheesta muualla

Kuvia tai muita tiedostoja aiheesta Kupittaan monitoimihalli Wikimedia Commonsissa
Kupittaan monitoimihalli
jatkoaika.com 1
jatkoaika.com 2
Mestiksen jäähallit
Kunnes siitä tuli totta

| Kunnes siitä tuli totta Apulanta |
| --- | --- | --- |

Studioalbumin tiedot
 Julkaistu: 9. lokakuuta 2015
 Formaatti: audiokirja
 Tyylilaji: rock
 Levy-yhtiö: omakustanne
Listasijoitukset
  3.
Apulannan muut julkaisut
| Kaikki kolmesta pahasta 2012 | Kunnes siitä tuli totta 2015 | Sielun kaltainen tuote 2022 |
Singlet albumilta Kunnes siitä tuli totta
 ”Sun kohdalla” Julkaistu: 20. tammikuuta 2015  ”Valot pimeyksien reunoilla” Julkaistu: 18. syyskuuta 2015  ”Palava pensas” Julkaistu: 17. kesäkuuta 2016
Kunnes siitä tuli totta on Apulannan 12. studioalbumi, joka julkaistiin 9. lokakuuta 2015. Albumin ensimmäinen single Sun kohdalla julkaistiin 14. tammikuuta. Apulanta julkaisi sanoituskilpailun, jonka voittajakappale "Tivoli" julkaistiin 17. heinäkuuta 2015. Kappaletta ei sisällytetty albumiin. Toinen single "Valot pimeyksien reunoilla" julkaistiin 18. syyskuuta. Albumi nousi heti julkaisuviikollaan Suomen virallisen albumilistan kolmanneksi.
Kappaleet

Sensaatio – 3.29
Sun pitäis luovuttaa – 4.12
Sun kohdalla – 4.06
Palava pensas – 3.38
Valot pimeyksien reunoilla – 4.27
Styranki – 4.08
Miinus nolla – 2.57
Viime vuoden marraskuuhun – 3.40
Käärmeöljy – 3.44
Loppunäytös – 4.23
Arvostelut

Desibeli.net:
Keskisuomalainen:
Soundi:
V2.fi:
Kurun kirkko

| Kurun kirkko |
| --- | --- |
 Kurun kirkko
Sijainti:  Kuru, Ylöjärvi
Koordinaatit:  61°52′32.8″N, 023°43′25.1″E
Seurakunta:  Ylöjärven seurakunta
Rakentamisvuosi:  1781
Suunnittelija:  Matti Åkerblom
Materiaali:  puu
Istumapaikkoja:  700
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kurun kirkko sankarihaudat
Mitä vaatii Suomessa vapaus maan, se isästä poikaan maksetaan
Kurun kirkko valmistui vuonna 1781. Kirkon suunnittelusta ja rakentamisesta vastasi eräjärveläinen Matti Åkerblom. Kirkko on muodoltaan länsipäätytornillinen pitkäkirkko, jonka runkohuoneen sivuilla on kaksi matalampaa kylkiäistä. Kylkiäisten alkuperäinen funktio oli toimia sakaristona ja eteisenä, mutta vuoden 1846 remontissa sakaristo siirrettiin alttarin taakse kirkon itäpäätyyn rakennettuun uuteen ulkonemaan. Remontin piirustukset laadittiin Yleisten rakennusten intendentinkonttorissa. Kirkon kellotapuli on kolmiosainen, ja siinä on runsasmuotoinen barokkipääte ja ylimpänä sipulikupoli. Sekä runkohuone että kylkiäiset ovat satulakattoiset. Sisäkatteena on laudoista tehty tynnyriholvi, ja rakenteita tukevat kahteen suuntaan kulkevat parrut. Kirkon sanotaan olevan arkkitehtonisesti 1700-luvun lounaissuomalaisen pitkäkirkkotyypin tyylipuhtaimpia edustajia. Kirkossa on istumapaikat 700 henkilölle.
Kirkon 11-äänikertaiset urut on rakentanut Bror Axel Thulé vuonna 1894. Alttaritauluna on J. Z. Blackstadiuksen vuonna 1852 maalaama Ristiinnaulittu. Kirkon kahdesta kellosta yksi on vuodelta 1782, mutta toisen valuvuosi ei ole tiedossa.
Aiheesta muualla

Kurun kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Lars Pettersson : Kurun kirkko ja sen rakennusmuodot, Aamulehti, 01.01.1939, nro 1, s. 19, Kansalliskirjaston digitaaliset aineistot
Sararock

Sararock oli jokavuotinen rockfestivaali Laukaassa. Tapahtuma alkoi vuonna 1998, ja se tunnettiin aluksi nimellä Sararanta rokkii!. Vuoden 2007 jälkeen tapahtumalla ei kuitenkaan ole enää ollut järjestävää tahoa.
Esiintyjät > 1998

The Garden of Red Moon, Decoy, Hypnotic, Faceles Daze, My Dawn, Negatory, Marsalkan silmät, U. Pasanen Band, Mind Product, Gardenia.
Esiintyjät > 1999

Control Gang, Veljesklaani, Mineapples, Ruumis RY, Liisa ihmemaassa, Minotauri, Clarity, Negatory, Gardenia, Mr.Freedom.
Esiintyjät > 2000

Mr.Freedom, Moonstone, Veljesklaani, Bar Mitsva, Grimm's Journey, Psycho Mode, Liisa ihmemaassa, Maryzeel, Clarity, Flyingardenia.
Esiintyjät > 2001

Y2k, Aes Sedai, Product of Rage, Mineapples, Creep Trap, Aivolävistys, Distiller, Maryzeel, Seuraava asiakas.
Esiintyjät > 2002

Wanelus, Dii maiores, Normal Freak, Bronze Dore, Aivolävistys, Morian, Spank the Monkey, Product of Rage, Restless.
Esiintyjät > 2003

Private Line, Product of Rage, Superchrist, Smash, Aivolävistys, Funeris Nocturnum, Waltimo, Lokki, Fold, Restless, Jose & The Hounddogs, Morian.
Esiintyjät > 2004

Machine Men, Sunride, Lyijykomppania, Lapko, Swallow the Sun, SaraLee, Purity, Wiidakko, Aivolävistys, Blood-Stained, Product of Rage.
Esiintyjät > 2005

YUP, Kometa, United Underworld, Total Devastation, Saralee, Maj Karma, Takiainen, Sunride, Presley Bastards, Aivolävistys, Au Pair, Nicole, Gotham O.D, Underwater Sleeping Society, Product of Rage, Blood-Stained.
Esiintyjät > 2006

Ajattara, Abduktio, Aivolävistys, Roihu, Manufacturer's Pride, No Sign of Life, Wiidakko, Enter My Silence, Kerho, Agonizer, Misery inc.
Esiintyjät > 2007

Viikate, Gotham O.D, Morian, Luomakunta, Manufacturer's Pride, Soulfallen, No Sign of Life, FM2000, Reprisal Scars, SaraLee, Au Pair.
Viimeinen järjestetty Sararock.
Aiheesta muualla

Sararock (Vuoden -07 sivut, viimeksi luettu 17.1.2011 klo 22:32.)
La La La (Naughty Boyn kappale)

| ”La La La” Naughty Boy ft>  Sam Smith |
| --- | --- | --- |

Singlen tiedot
 Albumilta: Hotel Cabana
 Julkaistu: 18. toukokuuta 2013
 Tekijä(t): Shahid Khan, Al-Hakam El-Kaubaisy, Frobisher Mbabazi, Sam Smith, James Napier, James Murray, Mustafa Omer, Jonny Coffer
 Tuottaja(t): Naughty Boy, Komi, Mojam (vastaava tuottaja)
 Tyylilaji: UK garage,R&B, dancepop
 Kesto: 03.40
 Levy-yhtiö: Naughty Boy, Virgin EMI
Naughty Boyn muut singlet
| ”Wonder” 2012 | ”La La La” 2013 | ”Lifted” 2013 |
Sam Smithin muut julkaisut
| ”Lay Me Down” 2013 | ”La La La” 2013 | ”Money on My Mind” 2014 |
La La La on brittiläistuottaja Naughty Boyn kappale, joka sisältää Sam Smithin esittämiä sanoja. Se julkaistiin Naughty Boyn Hotel Cabana-debyyttialbumin toisena singlenä 18. toukokuuta 2013. Kappale saavutti listan ensimmäisen sijan 26 eri valtion listoilla, kuten Britannian singlelistalla. Kappaleen julkaisuaikaan se vahvistettiin Official Charts Companylla Britannian vuoden 2013 nopeiten myyneeksi singleksi. Vuoden 2013 lopussa "La La La" oli Britanniassa vuoden 2013 kuudenneksi nopeiten myynyt single, myyden yli 145 000 kopiota julkaisuviikollaan.
Käännös suomeksi
SkyEurope

| SkyEurope |
| --- | --- |

 IATA: NE  –  ICAO: ESK 
Kutsukoodi:  RELAX
Perustettu:  2002
Lakkautettu:  2009
Laivaston koko:  yhteensä 37
Kohteiden määrä:  30
Solmukohdat:   Ferihegyn kansainvälinen lentoasema   Johannes Paavali II kansainvälinen lentoasema  Ruzyněn kansainvälinen lentoasema  Wienin kansainvälinen lentoasema
Kotipaikka:   Bratislavan lentoasema
Avainhenkilö(t):  Nick Manoudakis Jason Bitter
SkyEuropen Boeing 737-700.
SkyEurope (IATA: NE, ICAO: ESK, kutsukoodi: RELAX) oli halpalentoyhtiö, jonka pääkenttä oli Bratislavan lentoasema M. R. Stefanik Slovakiassa; yhtiöllä oli solmukohtia myös Budapestissa Ferihegyn kansainvälisellä lentoasemalla, Krakovassa Johannes Paavali II kansainvälisellä lentoasemalla, Prahassa Ruzyněn kansainvälisellä lentoasemalla sekä Wienissä Wienin kansainvälisellä lentoasemalla.
Historia

Lentoyhtiö perustettiin marraskuussa 2001 ja se aloitti 13.1.2002. Yhtiön perustivat Alain Skowronek ja Christian Mandl. Yhtiö työllisti 850 ihmistä. Syyskuun 27. päivänä vuonna 2005 yhtiö listautui Wienin ja Varsovan pörsseihin. Yksittäinen osake maksoi kuusi euroa, joka teki yhtiön koko arvosta 120 miljoonaa euroa. Yhtiö lopetti lentonsa 1. syyskuuta 2009.